**IZVJEŠĆE**

**NAJDJEČJE DJELO 2018/2019**

U školskoj godini 2018/2019 priznanje „Veliko srce koprivničkog djeteta“ dodijeljeno je učenicima 4. b razreda Osnovne škole „Braća Radić“ Koprivnica.

Povjerenstvo je ocijenilo da su sudjelovanjem u projektu pod nazivom „Podrška, prihvaćanje i pomaganje uzvraćeni ljubavlju“, učenici ostvarili socijalne kontakte, promicali uzajamno poštivanje, toleranciju i razumijevanje među djecom, inicirali su pomoć starijima, nemoćnima, siromašnima, bolesnima i ostalim ranjivim skupinama, sudjelovali i volontirali u projektima zajednice, promicali zdrav način života, kroz humanitarni rad, vršnjačko pomaganje i senzibilitet prema starijim osobama pokazali su svoju humanost i socijalnu osjetljivost. Surađivali su s Dječjim vrtićem „Tratinčica“ Koprivnica, Domom za starije i nemoćne osobe Koprivnica, Knjižnicom i čitaonicom „Fran Galović“ Koprivnica, Općom bolnicom „dr. Tomislav Bardek“ Koprivnica i Nogometnim klubom „Slaven Belupo“. Kao nagradu osvojili su dvodnevno putovanje u Šibenik.